URBROJ: 138/2019-06-04
Vukovar, 4. lipnja 2019. 

Temeljem Ugovora o realizaciji programa rada Turističke zajednice grada Vukovara iz proračuna grada Vukovara za 2019. godinu KLASA:334-01/19-01/2, URBROJ:2196/01-02-19-2 od 14. siječnja 2019. godine, Turistička zajednica Grada Vukovara 4. lipnja 2019. objavljuje

JAVNI POZIV
za dodjelu na korištenje štandova i zakup javne površine 

za sudjelovanje na manifestaciji 
Međunarodni dan Dunava
29. lipnja 2019.
1. Predmet javnog poziva: 

Davanje na korištenje štandova i zakup javne površine za organiziranje prigodne prodaje tijekom Međunarodnog dana Dunava. 

2. Objekti koji se dodjeljuju na korištenje:
2.1. Štandovi (2x1 m) za prodaju prigodnih proizvoda 
2.2. Zakup javne površine za postavljanje vlastitih privremenih objekata

3. Organizacija manifestacije:

Manifestacija Međunarodni dan Dunava održava se u subotu, 29. lipnja 2019. godine od 14,00 sati na šetnici ispod perivoja dvorca Eltz. Štandovi će biti postavljeni na šetnici ispod dvorca Eltz gdje će održavati i natjecanje u spravljanju fiša, kuhanje i prodaja fiša uz kulturno-umjetnički program i večernji koncert. Izlagači mogu prodavati svoje proizvode od 10,00 - 23,00 sata.
4. Naknada za korištenje:
4.1. Štand (2x1 m) za prigodnu prodaju: 100,00 kuna 

4.2. Zakup javne površine za postavljanje vlastitih privremenih objekata: 30 kn/m2  
5. Uvjeti sudjelovanja:

Na Poziv se mogu prijaviti fizičke i pravne osobe registrirane za obavljanje djelatnosti koja je predmet Javnog poziva. Neposrednu prodaju na ovoj manifestaciji izlagač je dužan obavljati u skladu s važećim propisima RH što potvrđuje popunjavanjem prijavnice koja je privitak ovom Javnom pozivu.
Uz popunjenu prijavnicu potrebno je dostaviti i dokaz o obavljanju djelatnosti. 
6. Rok za dostavu

Molimo zainteresirane ponuditelje da svoje ponude dostave najkasnije do 17. lipnja 2019. godine osobno, mailom na info@turizamvukovar.hr ili poštom na adresu:
Turistička zajednica grada Vukovara, J.J. Strossmayera 15, 32000 Vukovar,
s naznakom 
 Javni poziv za sudjelovanje na manifestaciji Međunarodni dan Dunava
Više informacija možete dobiti upitom na e-mail adresi info@turizamvukovar.hr ili pozivom na telefon: 032 442 889.

DIREKTORICA TURISTIČKOG UREDA
                                                                                                   Marina Sekulić, prof.

